ଟିଟିଲାଗଡ଼ : (ସଞ୍ଜୟ କୁମାର ନାୟକ) ପ୍ରତି ବର୍ଷ ଆନ୍ତର୍ଜାତୀୟ ସ୍ତରରେ ଲାୟନ୍ସ କ୍ଲବ ବିଶ୍ୱ ବ୍ୟାପି ଶାନ୍ତିର ବାର୍ତ୍ତା ଦେବା ଉଦ୍ଦେଶ୍ୟରେ କୁନି କୁନି ଛାତ୍ର ଛାତ୍ରୀ ମାନଙ୍କ ମନରେ ଶାନ୍ତିର ଅର୍ଥ ଜାଗ୍ରତ କରିବା ସହ ତାଙ୍କ ମନରେ ଥିବା ଭାବନାକୁ ଚିତ୍ର ମାଧ୍ୟମରେ ପ୍ରକାଶ କରିବାର ଏକ ଜରିଆ। ପ୍ରତି ବର୍ଷ ଶାନ୍ତି ଉଦ୍ଦେଶ୍ୟରେ ଅନ୍ତର୍ଦେଶୀୟ ସ୍ତରରେ ଏକ ବିଷୟକୁ ଚୟନ କରାଯାଇ ତାକୁ ଚିତ୍ର ରୂପରେ ଛାତ୍ର ଛାତ୍ରୀ ନିଜ ତୂଳୀରେ ଭାବନାକୁ ରୂପାୟନ କରିଥାନ୍ତି। ବିଶ୍ବର ସମସ୍ତ ଲାୟନ୍ସ କ୍ଲବ ଏହି ପ୍ରତିଯୋଗୀତା ନିଜ ନିଜର ଅଞ୍ଚଳରେ ଆୟୋଜିତ କରାଇଥାନ୍ତି।ଏହି ପରିପ୍ରକ୍ଷୀରେ ଟିଟିଲାଗଡ଼ ଲାୟନ୍ସ କ୍ଲବ ତରଫରୁ ସ୍ଥାନୀୟ ଧର୍ମଶାଳା ଠାରେ ଏହି ପିସ ପୋଷ୍ଟର ପ୍ରତିଯୋଗୀତା ସଭାପତି ଲିଙ୍ଗରାଜ ସାହୁଙ୍କ ଅଧ୍ୟକ୍ଷତାରେ ଆୟୋଜିତ ହୋଇଥିଲା।
ଏଥିରେ ସହରର ସମସ୍ତ ସରକାରୀ ଏବଂ ବେସରକାରୀ ୧୧ ଟି ବିଦ୍ୟାଳୟର ୩୩ଜଣ ଛାତ୍ର ଛାତ୍ରୀ ଅଂଶ ଗ୍ରହଣ କରିଥିଲେ। ଏଠାରୁ ଯେଉଁ ମାନଙ୍କ ଚିତ୍ର ଭଲ କରିବେ ସେମାନଙ୍କ ଚିତ୍ର ଲାୟନ୍ସ ଡିଷ୍ଟ୍ରିକ୍ଟକୁ ଯିବ ତାପରେ ଅନ୍ତର୍ଦେଶୀୟ ସ୍ତରକୁ ଯିବ। ଏହି ପ୍ରତିଯୋଗିତାକୁ ସଫଳ କରାଇବାରେ ପ୍ରୋଜେକ୍ଟ ଚେୟାରମେନ ଆଶୀର୍ବାଦ ମହାପାତ୍ର, ଦୀପକ ପୃଷ୍ଟି, ପୂର୍ବତନ ସଭାପତି ଶ୍ରୀମତୀ ବିନ୍ଦୁ ସାହୁ। ସର୍ଭିସ ଚେୟାରପର୍ସନ ସଞ୍ଜୟ କୁମାର ନାୟକ, ସମ୍ପାଦକ ଶୈଳେଶ ଗୋୟଲ, କୋଷାଧ୍ୟକ୍ଷ ସଜ୍ଜନ କମାନି, ଲାୟନ ସନ୍ତୋଷ ମହାନ୍ତି, ଶମ୍ଭୁ ପ୍ରସାଦ ଗୋୟଲ, ରାକେଶ ଜୈନ, ସଞ୍ଜୟ ସୋନି, ଲିଓ କ୍ଳବର ସଭାପତି ଅଙ୍କିତ ଗୁପ୍ତା, ଏମ ଡି ରିହାନ୍, ୟସ୍ ପଣ୍ଡା, ସ୍ୱରୂପ ସାହୁ, ଏମ ଡି ସାହିଲ ପ୍ରମୁଖ ସହଯୋଗ କରିଥିଲେ।
